નવી દિલ્હીઃ દુનિયાની મોટી ટેક્નોલોજી કંપની અને ચીનના અલીબાબા ગ્રુપની સહયોગી એંટ ફાઈનાન્શિયલ સર્વિસીઝમાં રતન ટાટાનું વેન્ચર ફંડ RNT કેપિટલ એડવાઈઝર્સ લગભગ 1008 કરોડ રૂપિયાનું રોકાણ કરશે. RNT કેપિટલને યૂનિવર્સિટી ઓફ કેલિફોર્નિયાનું ઈન્વેસમેન્ટ યૂનિટનું ફન્ડિંગ પણ પ્રાપ્ત છે. 672-806 અરબ રૂપિયાના ફન્ડિંગ રાઉન્ડનો ભાગ હશે. આમાં કંપનીની વેલ્યૂ લગભગ 10,080 અબજ રુપિયા થવાની શક્યતાઓ છે. આનાથી આ વેલ્યુએશનની દ્રષ્ટીએ એપ્લિકેશનના માધ્યમથી કેબ સર્વિસીઝ આપનારા ઉબરને પણ પાછળ છોડી દેશે, જેની વેલ્યૂ 4,704 અબજ રૂપિયા છે. પ્રાપ્ત માહિતી અનુસાર ફન્ડિંગ રાઉન્ડ મોટી માત્રામાં ઓવરસબ્સક્રાઈબ થયું છે અને ટાટા એકમાત્ર ભારતીય ઈન્વેસ્ટર છે. 10,080 અબજ રૂપિયાની વેલ્યૂએશન પર RNT ને એંટ ફાઈનાંશિયલમાં આશરે 0.1 ટકા સ્ટોક મળશે.